Звезда от "Бързи и яростни" с предложение да води "Евровизия" - In LIFE
Звездата от хитовата екшън поредица „Бързи и яростни“ и блокбъстъра „Жената чудо“ Гал Гадот получи официално предложение да е водеща на прочутия песенен конкурс „Евровизия“, който ще се състои в родината й следващата година. Актрисата, която е родом от Израел, е поканена от израелската Обществена корпорация за радио и телевизионно разпространение. Все още обаче не е ясно дали тя ще приеме, тъй като графикът й е много натоварен в последно време, отбеляза говорителка на корпорацията.
„Евровизия 2019″ трябва да се състои в Израел в съответствие с правилата на конкурса, тъй като в „Евровизия 2018″ в Лисабон победи песента „Toy“, изпълнена от израелската певица Нета Барзилай. Следващото издание на конкурса ще се състои в страната, от която е тазгодишният победител в надпреварата. Израел е печелил 4 пъти конкурса „Евровизия“ – през 1978 г., 1979 г., 1998 г. и 2018 г.
"Бързи и яростни"Гал ГадотЕвровизияИзраелпесенпесенен конкурс